**Bodolyabér Község Önkormányzata Képviselő-testületének .../.... (...) önkormányzati rendelete**

**a falugondnoki szolgálatról szóló 2/2022.(II.23.) önkormányzati rendelet módosításáról**

[1] A rendelet célja a falugondnoki szolgálattal együttműködő szervezetek pontosítása, illetve annak meghatározása mely önkormányzattal köt megállapodást a falugondnoki szolgálatok egymás közötti helyettesítéséről.

[2] Bodolyabér Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésében kapott felhatalmazás alapján, az Alaptörvény 32.cikk (1) bekezdés a) pontja és a szociális igazgatásról és szociális ellátásokról szóló 1993.évi III. törvény 56. § (1), valamint a 60.§ (4) bekezdése szerinti feladatkörében eljárva az alábbiakat rendeli el.

**1. §**

A falugondnoki szolgálatról szóló 2/2022. (II. 23.) önkormányzati rendelet 28. § (3) bekezdése helyébe a következő rendelkezés lép:

„(3) A falugondnoki szolgálatot a falugondnok szabadsága, betegsége, egyéb törvényes távolmaradása esetében helyettesíteni kell. A helyettesítés rendjét a polgármester határozza meg, ennek érdekében Bodolyabér Község Önkormányzat megállapodást köt Magyarhertelend Község Önkormányzattal a falugondnoki szolgálatok egymás közötti helyettesítéséről.”

**2. §**

Hatályát veszti a falugondnoki szolgálatról szóló 2/2022. (II. 23.) önkormányzati rendelet 5. § (1) bekezdés d) pontja.

**3. §**

Ez a rendelet a kihirdetését követő harmadik napon lép hatályba.

Végső előterjesztői indokolás

 A rendelet módosítására azért kerül sor, mert Oroszló Község Önkormányzata kilépett a Magyarhertelendi Közös Önkormányzati Hivatal fenntartására kötött megállapodásból, s ezáltal a napi tevékenysége más útvonalon történik.